Diari Oficial de la Generalitat Valenciana


Sumari del DOGV 9131, del 20-07-2021 (2021/7652)

RESOLUCIÓ de 6 de juliol de 2021, del Rectorat de la Universitat de València, per la qual es disposa la publicació de l'Acord del Consell de Govern en el qual s'aprova l'oferta pública d'ocupació per a l'any 2021.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9131

Data del DOGV
:   20-07-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/7652


Data del document
:   06-07-2021

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 6 de juliol de 2021, del Rectorat de la Universitat de València, per la qual es disposa la publicació de l'Acord del Consell de Govern en el qual s'aprova l'oferta pública d'ocupació per a l'any 2021. [2021/7652]  
El Consell de Govern de la Universitat de València, en la sessió ordinària del 29 de juny de 2021, va aprovar l'oferta pública d'ocupació per a l'any 2021, referida al personal d'administració i serveis de la Universitat de València (ACGUV 204/2021).  
Per la qual cosa, aquest Rectorat, fent ús de les competències que li atribueix l'article 20, en relació amb els articles 2.2 i 75 de la Llei orgànica 6/2001, de 21 de desembre, d'universitats, i en compliment del disposat en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, l'article 55 de la Llei 4/2021, de 16 d'abril, de la funció pública valenciana, i el que estableixen els articles 90 i 190 dels Estatuts de la Universitat de València, resol:  
  
  
Primer  
Enviar a publicar al Diari Oficial de la Generalitat Valenciana (DOGV) l'acord del Consell de Govern 204/2021, que figura com annex a aquesta resolució.  
  
Segon  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir del dia següent a la seva publicació, davant el mateix òrgan que va dictar la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats a partir del dia següent a la seva publicació.  
Els recursos contenciosos administratius que s'interposen contra aquesta resolució, seran anunciats en el Diari Oficial de la Generalitat Valenciana (DOGV), a l'efecte d'emplaçaments als possibles interessats.  
  
València, 6 de juliol de 2021. La rectora: M.ª Vicenta Mestre Escrivà.  
  
  
Oferta d'ocupació pública del personal d'administració  
 i serveis per a l'any 2021  
  
1. Contingut de l'oferta d'ocupació pública  
la Llei 11/2020, de 30 de desembre, de pressupostos generals de l'Estat per a l'any 2021, estableix en el seu article 19 que la incorporació de personal de nou ingrés, amb una relació indefinida dins del sector públic, es regula pels criteris assenyalats en aquest article i està subjecta a una taxa de reposició d'efectius del cent deu per cent en els sectors prioritaris i del cent per cent en els altres sectors.  
En l'apartat u 3.I) de l'esmentat article es consideren prioritàries, a l'efecte de la taxa de reposició, les places de personal d'administració i serveis de les Universitats, sempre que les administracions públiques de les quals depenguen autoritzen les convocatòries corresponents.  
  
En compliment del que es preveu en l'apartat u, 8 de l'article 19 de la Llei 11/2020, amb caràcter previ a la present oferta pública d'ocupació, aquesta universitat va remetre al Ministeri d'Hisenda, a través de la Secretaria d'Estat de Pressupostos i Despeses, una certificació amb el nombre de baixes i altes tingudes en compte en el càlcul de la taxa de reposició, incloses les produïdes per concursos de trasllat a conseqüència dels procediments de mobilitat voluntària entre diferents administracions públiques l'any immediat anterior.  
L'apartat 2.g de l'article 36 de la Llei 4/2020, de 30 de desembre, de pressupostos de la Generalitat per a l'exercici 2021 estableix que, respectant en tot cas les disponibilitats pressupostàries del capítol I dels corresponents pressupostos de despeses, la taxa de reposició es fixa en un cent per cent en els sectors o àmbits d'actuació entre els quals es troben les places de personal d'administració i serveis de les universitats públiques de la Generalitat i centres universitaris dependents, en els termes i condicions establerts en la legislació bàsica en matèria d'oferta pública d'ocupació.  
L'esmentat article 36, en el seu apartat 4 estableix que, tant per al càlcul de la taxa de reposició d'efectius com per a l'aprovació i publicació de l'oferta d'ocupació pública i de les consegüents convocatòries de places que s'efectuen, s'està igualment al que estableix la normativa bàsica.  
En l'article 19 u.7 de la Llei 11/2020, de 30 de desembre, de pressupostos generals de l'Estat per a l'any 2021 s'estableix que, per al càlcul de la taxa de reposició d'efectius, el percentatge de taxa màxim autoritzat s'ha d'aplicar sobre la diferència entre el nombre d'empleats i empleades amb caràcter fix que durant l'exercici pressupostari anterior van deixar de prestar serveis i el nombre d'empleats i empleades amb caràcter fixos que s'hagen incorporat en l'exercici esmentat, per qualsevol causa, excepte aquelles o aquells procedents d'ofertes d'ocupació pública, o reingressat des de situacions que no comporten la reserva de llocs de treball. A aquest efecte, es cal computar els cessaments per jubilació, retir, defunció, renúncia, declaració en situació d'excedència sense reserva de lloc de treball, pèrdua de la condició de funcionari o funcionària de carrera o l'extinció del contracte de treball, o en qualsevol altra situació administrativa que no supose la reserva de lloc de treball o la percepció de retribucions amb càrrec a l'administració en la qual se cessa. Igualment, s'han de tenir en compte les altes i baixes produïdes pels concursos de trasllats a altres administracions públiques.  
No computa per al límit màxim d'aquesta taxa el personal que s'incorpore en execució d'ofertes d'ocupació pública d'exercicis anteriors, les places que es convoquen per promoció interna o les places corresponents al personal declarat indefinit no fix per sentència judicial.  
  
Aplicant els criteris continguts en l'article 19 u.7 de la Llei 11/2020 i tenint en compte el que s'estableix en la disposició transitòria tercera de la Llei 4/2020 de pressupostos de la Generalitat per a l'exercici 2021, les previsions arreplegades relatives a l'oferta d'ocupació pública per al 2021 han d'adequar-se a les normes que, amb el caràcter de bàsic, s'incloguen en la disposició que, si és el cas, articule la corresponent pròrroga dels pressupostos generals de l'estat i, en tot cas, en la Llei de pressupostos generals de l'Estat per al 2021, s'obté aplicant una taxa de reposició del cent deu per cent, una xifra de 56 llocs de treball.  
  
Les escales en les quals s'ofereixen aquests llocs de treball són: escala de tècnics de gestió, escala tècnica superior d'investigació, escala tècnica superior informàtica, escala tècnica superior de prevenció, escala facultatius d'arxius, biblioteques i museus, escala tècnica superior de gestió cultural i patrimoni, escala tècnica superior d'assessorament lingüístic, escala de gestió universitària, escala tècnica mitjana d'informàtica, escala tècnica mitjana d'investigació, escala d'ajudants d'arxius, biblioteques i museus, escala tècnica mitja de gestió cultural i patrimoni, escala tècnica bàsica d'investigació, escala tècnica bàsica d'arxius i biblioteques, escala tècnica bàsica d'informàtica, escala tècnica bàsica d'arquitectura i escala auxiliar bàsica de suport administratiu.  
  
Juntament amb aquests llocs pel torn lliure, es publica una oferta de promoció interna de 28 llocs de treball que té per objecte contribuir a la consecució d'una major eficàcia en la prestació de la gestió pública i que no computen dins del límit de la taxa de reposició d'efectius. Les escales a convocar per promoció interna són: escala de tècnics de gestió, escala tècnica superior d'informació, escala tècnica superior d'investigació, escala tècnica superior d'informàtica, escala tècnica superior d'assessorament lingüístic, escala facultatius d'arxius, biblioteques i museus, escala de gestió universitària, escala tècnica mitjana d'informàtica, escala tècnica mitjana d'investigació, escala d'ajudants d'arxius, biblioteques i museus i escala tècnica bàsica d'arxius i biblioteques.  
  
En l'elecció del sistema selectiu pel qual es regirà cadascuna de les convocatòries de les places ofertes (annex I) s'ha aplicat el que es disposa en l'article 65.2 de la Llei 4/2021, de 16 d'abril, de la funció pública valenciana.  
Per a llocs de treball classificats indistintament per a la seua provisió per escales amb diferent grup de titulació, es convocarà un torn especial. Les escales d'aquests llocs són: escala de tècnics de gestió, escala de facultatius d'arxius i biblioteques i escala de gestió universitària.  
  
  
2. Persones amb discapacitat o diversitat funcional  
De conformitat amb el que es preveu en l'article 64 de la Llei 4/2021 de la funció pública valenciana, en la present oferta d'ocupació pública s'ha reservat un contingent no inferior al deu per cent de les vacants que s'ha de cobrir per persones amb discapacitat, sempre que superen els processos selectius i acrediten la seua discapacitat a més de la compatibilitat en l'acompliment de les seues funcions.  
La reserva del mínim del deu per cent es realitza de manera que, almenys, el tres per cent de les places ofertes siguen cobertes per persones que acrediten discapacitat intel·lectual i la resta de les places ofertes siga per a persones que acrediten qualsevol altre tipus de discapacitat.  
  
En les proves selectives s'estableixen, per a les persones amb grau de discapacitat igual o superior al trenta-tres per cent que ho sol·liciten, les adaptacions i els ajustos raonables necessaris de temps i mitjans perquè realitzen la prova, d'acord amb el que disposa l'Ordre PRE/1822/2006, de 9 de juny, per la qual s'estableixen criteris generals per a l'adaptació de temps addicionals en els processos selectius per a l'accés a l'ocupació pública de persones amb discapacitat.  
En cas que alguna de les persones aspirants amb discapacitat es presente pel contingent de reserva, supere els exercicis i no obtinga plaça en el citat contingent, i si la seua puntuació és superior a l'obtinguda per altres aspirants del sistema d'accés general, serà inclosa segons l'ordre de puntuació en el sistema d'accés general.  
  
Es reserven 6 llocs per a persones amb discapacitat que es convocaran en el torn lliure distribuïdes de la manera següent:  
- 1 en l'escala tècnica bàsica d'arxius i biblioteques per oposició i  
  
- 5 en l'escala auxiliar bàsica de suport administratiu:  
- 3 pel sistema oposició, de les quals 2 són per a persones amb discapacitat física i 1 per a discapacitat intel·lectual o malaltia mental.  
- 2 per al sistema selectiu concurs oposició, 1 per a persones amb discapacitat física i 1 per a discapacitat intel·lectual o malaltia mental.  
  
En el cas que no aprove cap persona amb discapacitat, s'acumularà al torn general.  
De les places convocades per promoció interna, se'n reserven 3 per a persones amb discapacitat de les següents escales en el sistema selectiu d'oposició:  
- En l'escala tècnica bàsica d'arxius i biblioteques es reserva pel sistema d'oposició 1 plaça per a persones amb discapacitat física i 1 per a persones amb discapacitat intel·lectual o malaltia mental.  
- En l'escala d'ajudants d'arxius, biblioteques i museus es reserva 1 plaça per a persones amb discapacitat física.  
  
3. Composició dels tribunals  
La composició dels tribunals i els òrgans de selecció s'ajusta al que estableix l'article 60 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic.  
La seua estructura ha d'ajustar-se al Reglament de selecció del personal d'administració i serveis de la Universitat de València aprovat pel Consell de Govern de 2 de febrer de 2021 (ACGUV 11/2021).  
En aplicació d'aquest Reglament s'ha de garantir la composició equilibrada del nombre de dones i homes en els tribunals d'aquestes proves selectives.  
  
4. Termini per a les convocatòries previstes en l'oferta  
De conformitat amb el que disposa l'article 70.1 de l'Estatut bàsic de l'empleat públic, el termini màxim per a la convocatòria dels processos selectius previstos en aquesta oferta és de 3 anys, comptats a partir de la publicació de l'oferta en el DOGV.  
  
  
  
5. Informe d'impacte de gènere  
De conformitat amb el que es preveu en el paràgraf segon de l'article 55.1 de la Llei 4/2021 de la funció pública valenciana, s'ha elaborat el corresponent informe d'impacte de gènere d'aquesta oferta d'ocupació pública.  
  
  
ANNEX I  
Oferta d'ocupació pública de l'any 2021  
  
TORN LLIURE  
Nombre de llocs de treball per a   
personal funcionari Total: 56(\*)  
  
(\*) En aquest total estan incloses les 6 places reservades en torn lliure per a persones amb discapacitat (10 %).  
  
  Sistema selectiu    
Escala GRUP A, SUBGRUP A1 Oposició Concurs oposició Total  
FA16 Escala de tècnics de gestió 1   1  
FA12 Escala tècnica superior d'investigació 1 1 2  
FA11 Escala tècnica superior d'informàtica 1 2 3  
FA14 Escala tècnica superior de prevenció 1   1  
FA88 Escala facultatius d'arxius, biblioteques i museus 1   1  
FA08 Escala tècnica superior gestió cultural i patrimoni 1   1  
FA02 Escala tècnica superior d'assessorament lingüístic. 1   1  
  Total A1 7 3 10  
  
  
  
  Sistema selectiu    
Escala GRUP A, SUBGRUP A2 Oposició Concurs oposició Total  
FB15 Escala gestió universitària 1 1  
FB16 Escala tècnica mitjana d'informàtica. 1 2 3  
FB17 Escala tècnica mitjana d'investigació. 1 1  
FB19 Escala d'ajudant d'arxius, biblioteques i museus. 1 2 3  
FB11 Escala tècnica mitjana de gestió cultural i patrimoni 1 1  
  Total A2 5 4 9  
  
  
  
  Sistema selectiu    
Escala GRUP C, SUBGRUP C1 Oposició Concurs oposició Total  
FC05 Escala tècnica bàsica investigació 3 3 6  
FC95 Escala tècnica bàsica d'arxius i biblioteques 3 3 6  
FC03 Escala tècnica bàsica d'informàtica 1 1 2  
FC01 Escala tècnica bàsica d'arquitectura. 1 0 1  
  Total C1 8 7 15  
  
  Sistema selectiu    
Escala GRUP C, SUBGRUP C2 Oposició Concurs oposició Total  
FD20 Escala auxiliar bàsica de suport administratiu 11 11 22  
  Total C2 11 11 22  
  
  
  
  
PROMOCIÓ INTERNA  
Nombre de llocs de treball   
per a personal funcionari Total: 28(\*)  
  
(\*) En aquest total estan incloses les 3 places reservades en promoció interna per a persones amb discapacitat (10 %).  
  
  Sistema selectiu   
Escala GRUP A, SUBGRUP A1 Oposició Concurs oposició Total  
FA02 Escala tècnica superior d'assessorament lingüístic. 1 1  
FA16 Escala de tècnics de gestió 1   1  
FA10 Escala tècnica superior d'informació 1   1  
FA12 Escala tècnica superior d'investigació 1   1  
FA11 Escala tècnica superior informàtica 2 1 3  
FA88 Escala facultatius d'arxius, biblioteques i museus  
 1 1 2  
  Total A1 7 2 9  
  
  
  
  Sistema selectiu   
Escala GRUP A, SUBGRUP A2 Oposició Concurs oposició Total  
FB15 Escala de gestió   
universitària 1 1 2  
FB16 Escala tècnica mitjana d'informàtica 2 1 3  
FB17 Escala tècnica mitjana d'investigació 1 1 2  
FB19 Escala ajudants d'arxius, biblioteques i museus 2 2 4  
  Total A2 6 5 11  
  
  
  
  Sistema selectiu   
Escala GRUP C, SUBGRUP C1 Oposició Concurs oposició Total  
FC95 Escala tècnica bàsica d'arxius i biblioteques 4 4 8  
  Total C1 4 4 8